CELEX: 62010CN0121
Language: mt
Date: 2010-03-05 00:00:00
Title: Kawża C-121/10: Rikors ippreżentat fil- 5 ta’ Marzu 2010 — Il-Kummissjoni Ewropea vs Il-Kunsill tal-Unjoni Ewropea

22.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 134/24
            
         Rikors ippreżentat fil-5 ta’ Marzu 2010 — Il-Kummissjoni Ewropea vs Il-Kunsill tal-Unjoni Ewropea
   (Kawża C-121/10)
   2010/C 134/36
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: V. Di Bucci, L. Flynn, A. Stobiecka-Kuik, K. Walkerová, aġenti)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kunsill 2009/1017/UE, tat-22 ta’ Diċembru 2009, dwar l-għoti ta’ għajnuna mill-Istat mill-awtoritajiet tar-Repubblika tal-Ungerija għax-xiri ta’ art agrikola bejn l-1 ta’ Jannar 2010 u l-31 ta’ Diċembru 2013 (1)
               
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Meta adotta d-deċiżjoni inkwistjoni, il-Kunsill ħassar l-iskop tad-deċiżjoni tal-Kummissjoni li rriżultat mill-approvazzjoni inkundizzjonata mir-Repubblika tal-Ungerija tal-proposta ta’ miżuri utli prevista fil-punt 196 tal-linji gwida (2) li jobbligaw lil din tal-aħħar sabiex tħassar qabel il-31 ta’ Diċembru 2009 l-għajnuna mogħtija għall-akkwist ta’ art agrikola. Taħt il-pretest ta’ ċirkustanzi eċċezzjonali, il-Kunsill fil-fatt ippermetta lir-Repubblika tal-Ungerija żżomm fis-seħħ din l-għajnuna matul il-perijodu kopert mil-linji gwida li jiskadi fil-31 ta’ Diċembru 2013. Iċ-ċirkustanzi evokati mill-Kunsill sabiex jiġġustifika d-deċiżjoni tiegħu ma jidhrux prima facie ta’ natura eċċezzjonali daqstant li jiġġustifika d-deċiżjoni meħuda, u ma jippermettux li ssir deroga mid-deċiżjoni tal-Kummissjoni fuq dan il-punt.
   Il-Kummissjoni tqajjem erba’ motivi insostenn tar-rikors tagħha:
   
               (a)
            
            
               L-ewwel nett, hija tikkunsidra li l-Kunsill ma kienx kompetenti sabiex jaġixxi skont it-tielet subparagrafu tal-Artikolu 108(2) TFUE, sa fejn l-għajnuna li huwa awtorizza kienet għajnuna eżistenti li r-Repubblika tal-Ungerija kienet intrabtet li tħassar qabel it-tmiem tal-2009 billi aċċettat il-miżuri utli li pproponiet il-Kummissjoni.
            
         
               (b)
            
            
               It-tieni nett, il-Kunsill wettaq abbuż ta’ poter, billi pprova jinnewtralizza l-idea li l-għajnuna li l-Ungerija setgħat iżomm fis-seħħ sat-tmiem tal-2009, iżda mhux wara din id-data setgħat tinżamm fis-seħħ sal-2013.
            
         
               (c)
            
            
               It-tielet nett, id-deċiżjoni kkontestata ġiet adottata bi ksur tal-prinċipju tal-kooperazzjoni leali li japplika għall-Istati Membri iżda wkoll bejn l-istituzzjonijiet. Bid-deċiżjoni tiegħu, il-Kunsill ħeles lir-Repubblika tal-Ungerija mill-obbligu tagħha biex tikkoopera mal-Kummissjoni fil-mużuri utli aċċettati minn dan l-Istat Membru minflok l-għajnuna eżistenti għall-akkwist ta’ art agrikola fil-kuntest tal-kooperazzjoni stabbilita mill-Artikolu 108(1) TFUE.
            
         
               (d)
            
            
               Fl-aħħar motiv tagħha, il-Kummissjoni ssostni li l-Kunsill wettaq żball manifest ta’ evalwazzjoni sa fejn ikkunsidra li jeżistu ċirkustanzi eċċezzjonali li jiġġustifikaw l-adozzjoni tal-miżura approvata.
            
         
      (1)  ĠU L 348, p. 55.
   
      (2)  Linji gwida tal-Komunità dwar l-għajnuna mill-Istat fis-settur agrikolu u forestali 2007-2013 (2006/C 319/01) ĠU 2006, C 319, p. 1.